ગુજરાત વિધાનસભાની ચૂંટણીમાં પાટીદારોનો વિરોધ ભાજપ રોકવા માંગે છે. તે વાત તો બધા જ જાણે છે કે પાટીદારો ભાજપની વોટબેંક છે. અને અનામતના કારણે ભાજપની આ જૂની વોટબેંક તૂટી છે. ત્યારે આ તમામ મુસીબતોની વચ્ચે પાટીદાર સંધર્ષ સમિતિએ ભાજપને સમર્થન જાહેર કર્યું છે. ઇન્ડિયા ટીવીની એક ખબર મુજબ પાટીદાર આરક્ષણ સંધર્ષ સમિતિ અને તેના સંયોજક અશ્વિન પટેલે આવનારી વિધાનસભાની ચૂંટણીમાં ભાજપને સમર્થન આપવાનું જાહેર કર્યું છે. આ સાથે જ અશ્વિન પટેલે હાર્દિક પટેલને ગદ્દાર હોવાનો આરોપ લગાવ્યો છે.